Virallinen lehti nro C 198 , 08/07/1996 s. 0203



B4-0735, 0791, ja 0813/96 Päätöslauselma Albanian vaaleista Euroopan parlamentti, joka - ottaa huomioon aiemmat päätöslauselmansa Albanian tilanteesta sekä EU:n ja Albanian suhteista, - ottaa huomioon Euroopan unionin neuvoston puheenjohtajan 31. toukokuuta 1996 antaman julkilausuman, jossa vaaditaan vaalien osittaista uusimista, A. ottaa huomioon, että kansainvälisten tarkkailijoiden ja erityisesti Euroopan turvallisuus- ja yhteistyöjärjestön tarkkailijoiden mukaan vaaleissa on ilmennyt useita vakavia Albanian oman vaalilain loukkauksia ja vakavia uhkailuja äänestäjiä ja vaalilautakuntien virkailijoita kohtaan, B. ottaa huomioon, että yhdeksän oppositiopuoluetta protestoi vetäytymällä vaaleista vaali-iltana ja että oppositiopuolueet boikotoivat myös toista äänestyskierrosta 2. kesäkuuta 1996, C. ottaa huomioon, että Tiranan vaalilautakunta julisti mitättömäksi vaalitulokset 17 vaalipiirissä 115:stä, ja että presidentti Berisha määräsi kyseiselle 17 vaalipiirille uuden päivän vaaleille, jotka pidettiin 16. kesäkuuta, D. on erittäin huolissaan oppositiopuolueiden lausunnoista, että vaalien osittainen uusiminen ei riitä ja että ne ilmoittavat jatkavansa boikotointia, E. on huolissaan väkivaltaisten yhteenottojen puhkeamisesta poliisin ja demokratiaa puolustavien mielenosoittajien välillä vaalien jälkeen, F. korostaa rehellisen vaalimenettelyn tärkeyttä pyrittäessä vakiinnuttamaan Albaniaan demokratia, G. ottaa huomioon, että komissio antaa neuvostolle esityksen valtuuksista neuvotella Albanian kanssa uuden sopimuksen, joka korvaa vuoden 1992 kauppa- ja yhteistyösopimuksen, ja luoda vahvemmat siteet polittisen vuoropuhelun osalta, ja että Albania on Euroopan neuvoston täysivaltainen jäsen, 1. Ilmaisee jälleen tukensa Albanian demokratisoitumiskehitykselle, mutta katsoo, että näiden vaalien aikana ilmenneet kielteiset tapahtumat ovat selvä askel taaksepäin täyden demokratian kehittämisen ja oikeusvaltion periaatteen noudattamisen suhteen; 2. Tuomitsee Albaniassa tapahtuneet demokraattisen vaalimenettelyn loukkaukset; 3. Kehottaa Albanian presidenttiä mitätöimään näiden vaalien tulokset ja järjestämään mahdollisimman pian uudet vaalit kansainvälisten demokratian standardien mukaisesti; 4. Vetoaa hallitukseen ja oppositiopuolueisiin, että ne aloittaisivat uudelleen poliittisen vuoropuhelun ratkaisun löytämiseksi nykyiseen kriisiin; 5. Kehottaa komissiota tekemään selväksi Albanian viranomaisille, että Euroopan unioni vaatii, että Albanian vaalit olisi järjestettävä noudattaen täysin kansainvälisiä standardeja, ja että tämä on ehtona kaikille tuleville neuvotteluille läheisemmästä yhteistyöstä Euroopan unionin kanssa; 6. Kehottaa Albanian hallitusta vapauttamaan poliittiset vangit, takaamaan edellytykset tiedotusvälineiden vapaalle ja riippumattomalle toiminnalle ja lakkauttamaan kuolemanrangaistuksen; 7. Kehottaa komissiota ja neuvostoa keskeyttämään kaiken yhteistyön Euroopan unionin ja Albanian välillä, kunnes maassa jälleen kunnioitetaan demokratiaa ja ihmisoikeuksia ja uudet vaalit on pidetty kansainvälisten demokratian standardien mukaisesti; 8. Kehottaa puhemiestään välittämään tämän päätöslauselman neuvostolle, komissiolle, Albanian hallitukselle ja Albanian tasavallan presidentille.